Thomas Wynn, Barwn 1af Newborough

Aelod Seneddol o Gymru oedd Thomas Wynn, Barwn 1af Newborough (1736 – 12 Hydref 1807), adnabyddwyd fel Syr Thomas Wynn, 3ydd Barwnig, o 1773 hyd 1776.

Roedd Wynn yn fab i Syr John Wynn, 2il Farwnig. Roedd yn Aelod Seneddol dros Sir Gaernarfon rhwng 1761 a 1774, a thros St Ives rhwng 1775 a 1780 a thros Biwmares rhwng 1796 a 1807 a gwasanaethodd fel Arglwydd Raglaw Sir Gaernarfon rhwng 1761 a 1781. Dilynodd Wynn i Farwnigaeth ei dad yn 1773 ac yn 1776 codwyd i Bendefigaeth Iwerddon fel Barwn Newborough, o Newborough, a elwir heddiw'n Gorey, yn Swydd Loch Garman, Iwerddon. Sylwer felly ei fod yn anghywir cyfeirio at y farwniaeth fel "Baron Niwbwrch". Er bod gan y teulu beth tir ym mhlwyf Niwbwrch, 'does a wnelo dim byd yn Sir Fôn â tharddiad y teitl.

Priododd Arglwydd Newborough Catherine, merch John Perceval, 2il Iarll Egmont, yn 1766. Ail-briododd yn dilyn ei marwolaeth  1782, i Maria Stella Petronilla, merch Lorenzo Chiappini yn 1786. Roedd plant o'r ddwy briodas. Bu farw'r Arglwydd Newborough ym mis Hydref 1807 ac fe'i olynwyd gan ei fab hynaf o'i ail briodas, Thomas. Ail-briododd y Fonesig Newborough ym 1809, â'r Barwn Ungerg Sternberg o Estonia, cyn marw yn 1843 ym Mharis. Ychydig o gysylltiad oedd rhyngddi â'i phlant wedi 1809.

Ffynonellau
Kidd, Charles, Williamson, David (gol.). Debrett's Peerage and Baronetage (rhifyn 1990). New York: St Martin's Press, 1990.
Tudalen Pendefigaeth Leigh Rayment 
www.thepeerage.com

Categori:Genedigaethau 1736
Categori:Marwolaethau 1807
Categori:Barwniaid Niwbwrch
Categori:Aelodau Senedd Prydain Fawr
Categori:Aelodau Seneddol y Deyrnas Unedig
Categori:Aelodau Tŷ'r Arglwyddi